text: 31.10.2022 Маяк Палесся115Комментарии on Супраць бяды – разам. Бацькі і дзеці: як паўплываць на свядомасць
  Кожны раз, калі прысутнічаю на пасяджэннях камісіі па справах непаўналетніх, адзначаю пра сябе, наколькі гэта адказная, надзвычай няпростая справа – прымаць рашэнні, звязаныя з лёсам дзяцей. Каб не памыліцца, не нашкодзіць, не выклікаць псіхалагічную траўму. Для гэтага, безумоўна, патрэбна ўсё дэталёва ўзважыць, абгрунтаваць, падмацаваць довадамі і фактамі. Мэта адна – дапамагчы ўсвядоміць: шлях у дарослае жыццё павінен пачынацца не з крымінальных “сюжэтаў”, а з асэнсавання адказнасці за ўласныя ўчынкі. Адпаведна, многае залежыць ад прыкладу бацькоў, узаемаадносін у сям’і. Няма даверу, належнай увагі і разумнага кантролю – падлетак рызыкуе не ўстояць перад цяжкасцямі, небяспечнай спакусай, трапіць пад уплыў сумніўнай кампаніі, пайсці на забароненае, зрабіць неабдуманы крок.
  Так, дарэчы, і атрымалася з непаўналетнімі, якія разам са сваімі законнымі прадстаўнікамі давалі тлумачэнні камісіі. На пасяджэнні разглядаліся адміністрацыйныя матэрыялы ў дачыненні да юных парушальнікаў закону і іх бацькоў.
  Наўрад ці, вядома, думалі маці, на якія прыгоды пацягне іх 8–11-гадовых дзяцей, калі дазволілі ім бавіць вольны час на вуліцы. Захацелі тыя пагуляць – адпусцілі. Але не ўлічылі, што яшчэ патрэбна было нагадаць пра межы дазволенага і забароненага, важнасць бяспечных паводзін. Больш таго, нават не палічылі неабходным пракантраляваць, куды дзеці накіраваліся і чым займаюцца. Вось гэтым юныя асобы і скарысталіся: учынілі гульні ў адным з нежылых дамоў. З агнём. Вырашылі такім чынам, як потым тлумачылі, пагрэцца. Запалкі з сабой прыхапіў адзін з хлапчукоў. Узяў, па яго словах, у бабулі. І думаю, няцяжка здагадацца, чым такое свавольства завяршылася: да месца здарэння ў хуткім часе імчаліся пажарныя машыны. Добра, што ўсё абышлося без ахвяр і траўм.
  Яшчэ адзін вучань, ужо 12-гадовы, пазайздросціў на веласіпед, што стаяў у пад’ездзе дома: не ўтрымаўся ад спакусы – “узяў” пакатацца. Больш таго, у ходзе разбору выявілася, што падлетак два дні не наведваў школу, хаця бацька быў упэўнены: сын кожную раніцу ідзе з дому на заняткі.
  Што падштурхнула ўжыць спіртное і дзе яго ўзяў, тлумачыў 9-класнік, затрыманы супрацоўнікам міліцыі ў грамадскім месцы ў стане алкагольнага ап’янення. “Пачаставаў”, як высветлілася, старэйшы брат, будучы ў нецвярозым стане. І тым самым уцягнуў непаўналетняга ў антыграмадскія паводзіны, за што панёс адміністрацыйнае пакаранне. А сам падлетак, па ўсім відаць, спрытна карыстаецца дома падманам і хлуснёй, каб “прыкрыць” свае неналежныя паводзіны і дрэнныя ўчынкі. Таму яго законнаму прадстаўніку камісія дала параду: не верыць на слова, а правяраць праўдзівасць сказанага, узмацніць кантроль.
  Усе інцыдэнты, дарэчы, адбыліся ў вячэрні час. Калі менавіта ў сем’ях павінны былі скіраваць на дзяцей максімальную ўвагу, далучыць іх да карысных спраў, знайсці альтэрнатыву гультайству. А ў дарослых, як выявілася, нават не ўзнікла сумненняў, што іх сын ці дачка, застаўшыся без прыгляду, могуць здзейсніць правапарушэнне, трапіць у небяспечную сітуацыю. Больш таго, часам бацькі і ўвогуле распісваюцца ва ўласным бяссіллі: маўляў, дзеці не слухаюцца, не паддаюцца ўплыву. Таму і ўзнікае заканамернае пытанне: што далей?..
  Калі падобнае паўторыцца, непаўналетнія рызыкуюць апынуцца ў спецустанове, дзе будуць выхоўвацца ў строгіх умовах, а іх законныя прадстаўнікі – панесці адміністрацыйнае пакаранне ў выглядзе штрафу. Аб гэтым усіх і папярэдзілі. Задумацца, упэўнена, ёсць над чым. У першую чаргу – бацькам, якія павінны быць максімальна пільнымі, разумець, што любая няўважліваць ці абыякавасць могуць прывесці да бяды. І, вядома ж, усвядоміць: выхаванне дзяцей – вялікая адказнасць.
  Зараз, калі светлавы дзень усё больш скарачаецца, а школьнікаў чакаюць асеннія канікулы, у іх павялічваецца рызыка трапіць у небяспечную сітуацыю. Асаблівую актуальнасць набывае праблема позніх прагулак дзяцей.
  Таму КСН раіць бацькам загадзя прадумаць, чым заняць сваіх сыноў і дачок у вольны ад вучобы час, падтрымліваць з імі пастаянны кантакт. Кожны ўчынак нясе за сабой паследкі, якія варта прадбачыць.
  Валянціна БЕЛЬЧАНКА
  Читайте также:
  Работаем с огоньком. Районный субботник прошел на Брагинщине
  10.04.2021 12.04.2021
  Вместо упоров – поленья
  14.02.2020
  Районный этап областного конкурса «Лучшая молодая семья Гомельщины 2022 года» пройдёт в доме культуры 4 ноября
  11.10.2022 22.11.2022
  Добавить комментарий Отменить ответ
  Ваш e-mail не будет опубликован. Обязательные поля помечены *
  Комментарий
  Имя *
  E-mail *
  Сайт
  Мы в социальных сетях
  Лента новостей
  В Брагине прошёл VI Пленум Брагинского районного комитета профсоюза работников АПК
  30.11.2022 0
  Проверка данных военнообязанных продолжается. И это – не повод для слухов
  30.11.2022 0
  1 декабря – Всемирный день борьбы со СПИДом
  30.11.2022 30.11.2022 0
  Председатель РО РОО «Белая Русь» Сергей Пархомец вручил членские билеты работникам Брагинского района газоснабжения
  29.11.2022 29.11.2022 0
  26 ноября в Брагине прошёл межрайонный турнир по волейболу, посвященный 79-й годовщине освобождения от немецко-фашистских захватчиков
  29.11.2022 29.11.2022 0
  Резонанс. На рискованные поступки обычно тянет от безделья
  29.11.2022 0
  Резонанс. Популярность ценою жизни
  29.11.2022 29.11.2022 Комментарии к записи Резонанс. Популярность ценою жизни отключены
  Рост ВВП 103,8%, экспорта 105,5%. Утверждены прогнозные параметры на 2023 год
  29.11.2022 0
  Пра газету
  Статыстыка сайта
  Галоўны рэдактар
  Шаўчэнка Галіна Адамаўна
  8 (02344) 3-91-34
  Адрас рэдакцыі
  247632, Гомельская вобл., г.п. Брагін, вул. Гагарына, 47
  Размясціць рэкламу ў газеце
  8 (02344) 3-91-30 mayak@mail.gomel.by
  "Маяк Палесся" ў сацыяльных сетках
  © 2018 Брагин | «Маяк Палесся» | Все права защищены. Допускается цитирование материалов при условии размещения в тексте ссылки на сайт газеты «Маяк Палесся» www.bragin.by.